SUPER ร่วมงาน Opportunity Day
SUPER ร่วมงาน Opportunity Day บนแพลตฟอร์มออนไลน์ ณ อาคารคันทรี่ คอมเพล็กซ์ เมื่อเร็วๆนี้
29 มี.ค. 2564

จอมทรัพย์ โลจายะ ประธานคณะกรรมการ พร้อมด้วย กุลชลี นันทสุขเกษม ที่ปรึกษาทางการเงิน บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ถ่ายภาพร่วมกันหลังนำเสนอข้อมูลบริษัทจดทะเบียนพบผู้ลงทุน (Opportunity Day) บนแพลตฟอร์มออนไลน์ ฉายภาพธุรกิจปี 2564-2565 คาดผลการดำเนินงานสร้างสถิติสูงสุดใหม่ต่อเนื่องจากกำลังการผลิตไฟฟ้าที่เพิ่มขึ้น จากการลงทุนโรงไฟฟ้าโซลาร์ฟาร์ม – วินด์ฟาร์มในประเทศเวียดนาม
โดยในปี 2565 ตั้งเป้ากำลังการผลิตจะเพิ่มขึ้นเป็น 1,900 เมกะวัตต์ และมีรายได้รวม 13,211 ล้านบาท จากรายได้ 9,898 ล้านบาทในปีนี้ ขณะที่โครงการวินด์ฟาร์ม 421 เมกะวัตต์ คาดว่าจะเริ่ม COD ในไตรมาส 4/64 ผลักดันผลการดำเนินงานเติบโตอย่างแข็งแกร่ง งานดังกล่าวจัดขึ้นที่อาคารคันทรี่ คอมเพล็กซ์ เมื่อเร็วๆนี้